# RASEINIŲ RAJONO SAVIVALDYBĖS ADMINISTRACIJOS

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo PROJEKTO „DĖL RASEINIŲ RAJONO SAVIVALDYBĖS TARYBOS 2019 M. KOVO 21 D. SPRENDIMO TS-93 ,, DĖL MOKINIŲ MAITINIMO ORGANIZAVIMO RASEINIŲ RAJONO SAVIVALDYBĖS IR NEVALSTYBINĖSE MOKYKLOSE TVARKOS APRAŠO PATVIRTINIMO PAKEITIMO“ projekto**

2020 m. kovo 10 d.

Raseiniai

|  |
| --- |
| **1. Parengto projekto tikslai ir uždaviniai.** |
| Teikiamo sprendimo projekto tikslas - pakeisti Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo, patvirtinto Raseinių rajono savivaldybės tarybos 2019 m. kovo 21 d. sprendimu Nr. TS-93 „Dėl mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašo patvirtinimo“, 22, 26 ir 47.3. punktus bei papildyti 57 punktu. Ši mokinių maitinimo tvarka buvo patvirtinta vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V – 964 (atnaujintos redakcijos) ir 2019 m. sausio 1 d. pakeistomis Lietuvos Respublikos socialinės paramos mokiniams įstatymo nuostatomis.  2019 m. gruodžio 5 d. patvirtintas Lietuvos Respublikos socialinės paramos mokiniams įstatymo Nr. X-686 1,2,4,5,12 ir 13 straipsnių pakeitimo įstatymas Nr. XIII-2603. Dėl šios priežasties keičiamas 22 p , nes administravimui buvo skiriama 4 proc., dabar nustatoma iki 4 proc. dydžio suma nuo panaudotų lėšų, konkrečią sumą nustato SADM ministras.  26. punktu yra išplečiamos ir patikslinamos mokinių teisės gauti socialinę paramą:  26.1.2 punktas papildomas sąlygomis, kurioms esant mokiniai turi teisę į paramą mokiniams išimties tvarka.  26.1.3 punktas yra naujas, kai pietūs (tik pietūs) skiriami nevertinant pajamų PUG, kai mokyklose taikomas savitarnos principas.  26.1.4. punktas yra naujas, kai pietūs skiriami nevertinant pajamų, mokinys mokosi PUG ar pirmoje klasėje. Galioti jis pradės nuo 2020 m. rugsėjo mėn. (žiūrėti 3 punktą).  26.2 punktu papildomai išskirti kreipimosi dėl paramos mokiniams atvejai. Kreipiasi bendra tvarka. Nurodyta kur kreiptis ir kokius duomenis pateikti bei užpildyti ( dėl socialinės paramos (socialinės pašalpos ar kompensacijos už būsto šildymą) gavėjai pildo laisvos formos prašymą ar sutrumpintą prašymą-paraišką, kai nevertinamos pajamos (PUG, 1 klasė), pildo prašymo paraiškos anketinę dalį ir 3,4,5 dalis. |
| **2. Kokių pozityvių rezultatų laukiama.** |
| Mokinių maitinimo organizavimo Raseinių rajono savivaldybės ir nevalstybinėse mokyklose tvarkos aprašas reglamentuoja vaikų, kurie ugdosi Raseinių rajono mokyklose (ikimokyklinio ir bendrojo ugdymo), vaikų vasaros stovyklose maitinimo reikalavimus. Aprašo reikalavimai privalomi Savivaldybės mokykloms, kuriose organizuojamas vaikų maitinimas, vadovams, juridiniams ir fiziniams asmenims, teikiantiems maitinimo ar maisto produktų tiekimo paslaugas bei pagal kompetenciją kontrolę vykdančioms institucijoms ir pareiškėjams, kurie kreipiasi dėl nemokamų pietų mokiniui, kuris mokosi pagal priešmokyklinio ugdymo programą ar pradinio ugdymo programą pirmoje klasėje. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Raseinių rajono savivaldybės administracijos direktoriumi ir jo pavaduotoju; Teisės, personalo ir civilinės metrikacijos skyriaus vedėju; Socialinės paramos skyriaus vedėju; Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju); Savivaldybės gydytoju. Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas teisės aktas neprieštarauja norminio pobūdžio teisės aktams. |
| **7. Projekto autorius ar autorių grupė.** |
| Savivaldybės administracijos Švietimo ir sporto skyriaus vyr. specialistas Jonas Tamošaitis |

Švietimo ir sporto skyriaus vedėja Modesta Lukoševičienė